આ અંગે પ્રાપ્ત થતી માહિતી અનુસાર કાનોડ થાના વિસ્તારના કસોટિયા ગામનો આ બનાવ છે. પોલીસે આ બાબતે પહેલા ત્રણ મહિલાઓ સહિત 13 લોકોની અટકાયત કરી હતી. પોલીસ અઘીકક્ષ રાજેન્દ્ર પ્રસાદ ગોયલે જણાવ્યું કે, કસોટિયા ગામની 26 વર્ષની યુવતીના લગ્ન પહેલા ભંવરલાલ સાથે થયા હતા, જો કે મહિલાનું પીપલી ટેકણમાં રહેતા લાલૂ રામ સાથે પ્રેમ સંબંધ હતો. લોકોને જાણકારી મળી હતી કે આ યુવતી લાલૂ રામ સાથે જતી રહી છે. ત્યારબાદ બંનેને 20 જૂને ભટેવર પાસેથી પકડીને કસોટિયા લાવવામાં આવ્યા અને નિર્વસ્ત્ર કરીને ઝાડ સાથે બાંધી દીધા હતાં.